тѣ́мже сте́кшися въ де́нь преставле́нія твоегѡ̀, во умиле́ніи зове́мъ: ра́дуйся, подви́жниче бл҃гоче́стія, воспріе́мый бога̂тыя да́ры дх҃а всест҃а́гѡ: ра́дуйся, высото̀ смире́нія и терпѣ́нія, и́миже науча́еши вѣ́рныхъ ча́дъ свои́хъ: ра́дуйся, дре́во плодоно́сное, и́мже напита́лъ єсѝ мно́жество а́лчущихъ жи́зни вѣ́чныя: ра́дуйся, цвѣ́те бл҃гоуха́нный любвѐ бж҃е́ственныя, є́юже утѣша́ются скорбя́щіи и болѣ́знующіи